Document ID: /roh_data/filtered/fineweb-2-filterrobots_roh.jsonl.gz/71475

Tscherna colurs en Firefox cun agid da l'utensil da pipetta
I dat bleras raschuns per vulair enconuscher il code hexa dad ina colur specifica sin ina pagina web – forsa realiseschas ti paginas-web u forsa es ti graficra. L'utensil da pipetta da la versiun Firefox per computers desktop ta pussibilitescha da chattar il code da colur hexa exact cun simplamain tegnair la mieur sin ina colur che ti vesas sin ina pagina web. In clic copiescha questa valur da la colur en l'archiv provisoric.
L'utensil da pipetta (Eyedropper) sa chatta sut «Utensils dal navigatur» en il menu «Utensils» u sut «Ulteriurs utensils» en la trav da menu Firefox (a la fin da la trav da menu Firefox).